Nikolina Brnjac
<s>Nikolina Brnjac (Karlovac, 11. sprnja 1978 -) je hrvatska sveučilišna profesorica i političarka, članica Hrvatske demokratske zajednice, trenutno na mjestu državne tajnice Ministarstva vanjskih i europskih poslova.</s>

<s>Udana je i majka dvoje djece.</s>

<s>Raniji život i obrazovanje</s>

<s>Diplomirala je i doktorirala na Fakultetu prometnih znanosti Sveučilišta u Zagrebu.</s><s>Akademsko zvanje doktora znanosti stekla je 2009. obranivši doktorsku disertaciju pod naslovom "Identifikacija relevantnih kriterija za definiranje mreže intermodalnih terminala“.</s>

<s>U znanstveno zvanje znanstvenog suradnika izabrana je 2009. a u znanstveno-nastavno zvanje docent izabrana je 2010.</s><s>Od tada predaje i nositelj je mnogih kolegija na Fakultetu prometnih znanosti Sveučilišta u Zagrebu.</s>

<s>U znanstveno zvanje višeg znanstvenog suradnika izabrana je 2011., a u znanstvenog savjetnika 2013.</s><s>Znanstveno-nastavno zvanje izvanrednog profesora stječe 2016.</s>

<s>Kao izvanredni profesor bila je voditeljica katedre za intermodalni transport na Fakultetu prometnih znanosti Sveučilišta u Zagrebu.</s><s>Dodatno je sudjelovala kao predavač u izvođenju nastave na Chalmers University of Technology (Göteborg), Ekonomskom fakultetu Sveučilišta u Ljubljani, Pravnom fakultetu Sveučilišta u Zagrebu, itd.</s>

<s>Odlukom Sveučilišta Sjever, Sveučilišnog centra Sjever, u ožujku 2019. primljena je u znanstveno- nastavno zvanje izvanrednog profesora gdje predaje na kolegiju u području tehničkih znanosti, polju tehnologije prometa i transporta</s>

<s>Od 2015. do 2017. godine radila je kao ekspert evaluator za Europsku komisiju iz područja logistike i transporta.</s><s>Sudjelovala je i kao istraživač/voditelj na brojnim EU i domaćim projektima.</s>

<s>Politička karijera</s>

<s>Nikolina Brnjac članica je Hrvatske demokratske zajednice od 2016. godine kada vođenje  stranke preuzima sadašnji predsjednik Andrej Plenković.</s>

<s>Brnjac je bila aktivno uključena u kampanju za parlamentarne izbore u rujnu 2016. godine te je sudjelovala u radu raznih odbora HDZ-a.</s><s>Na listi HDZ-a sudjelovala je na izborima za Europski parlament održanim 26. svibnja 2019. te na izborima za Hrvatski sabor održanim 5. srpnja 2020.</s>

<s>Profesionalna karijera</s>

<s>U srpnju 2019. imenovana je državnom tajnicom u Ministarstvu vanjskih i europskih poslova te tijekom hrvatskog  predsjedanja Vijećem Europske unije od 01. siječnja do 30. lipnja 2020. godine obnaša dužnost delegirane ministrice (ministre délégué), predstavljajući Vijeće Europske unije u Europskom parlamentu.</s>

<s>Od ožujka 2017. do srpnja 2019. obnašala je dužnost državne tajnice u Ministarstvu mora, prometa i infrastrukture.</s>

<s>Od 2010. do 2018., bila je voditeljica katedre za intermodalni transport Fakulteta prometnih znanosti Sveučilišta u Zagrebu.</s>

<s>Od 2015. do kraja 2017. godine obnašala je dužnost dopredsjednice Zajednice za intermodalni transport i logistiku u Hrvatskoj gospodarskoj komori.</s>

<s>Redovita je članica Znanstvenog vijeća za promet Hrvatske akademije znanosti i umjetnosti od 2010. godine.</s><s>Pročelnicom Sekcije za intermodalni promet i logistiku Znanstvenog vijeća za promet HAZU-a postaje 2019.</s>

<s>Članica je Hrvatske komore inženjera tehnologije prometa i transporta od 2013. godine (ovlašteni inženjer za željeznički promet).</s>

<s>Od 2014. članica je Croatian Intermodal Freight Services Development Committee.</s>

<s>Kao autorica i koautorica objavila je više od 50 znanstvenih i stručnih radova, članaka u stručnim časopisima, sveučilišni priručnik Inženjersko - tehnološki proračuni u željezničkom prometu (2009) te sveučilišni udžbenik Intermodalni transportni sustavi (2012).</s>

<s>Urednica je časopisa World Review of Intermodal Transportation Research od 2018.</s>

<s>Urednica je dva zbornika radova: Valorizacija intermodalnoga logističkoga koridora Ploče-Mostar-Sarajevo-Vukovar (Srednji Jadran-Podunavlje), HAZU 2014 i Upravljanje lancem opskrbe, LOMI 2014.</s><s>Jedan je od autora znanstvene knjige „Standardizacija prikupljanja i obrade podataka u području prometa s ciljem razvoja znanosti i gospodarstva“, Fond za razvoj Sveučilišta u Zagrebu, Fakultet prometnih znanosti, Zagreb.</s>

<s>Vanjske veze</s>

<s>Nikolina Bunjac na portalu MVEP</s>

<s>Hrvatski političari
Hrvatski diplomati
Biografije, Karlovac</s>

